Δημήτρης Φλιώνης

Ο Δημήτρης Φλιώνης (Θεσσαλονίκη, 8 Απριλίου 1997) είναι Έλληνας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για την Α.Ε.Κ..Ειναι ο αγαπημένος αθλητής του μπαμπά της geo

 Σταδιοδρομία 
Το 2004-2005, ο Φλιώνης σε ηλικία 7 ετών εντάχθηκε στις ακαδημίες μπάσκετ του Άρη, και υπήρξε βασικό στέλεχος στην κατάκτηση ενός πανελλήνιου πρωταθλήματος και δύο πρωταθλημάτων Θεσσαλονίκης με τα τμήματα Παίδων και Εφήβων του Άρη.

Το 2013, σε ηλικία δεκαέξι ετών, προάχθηκε στην ομάδα ανδρών. Ντεμπούτο με την φανέλα του Άρη έκανε τον Σεπτέμβριο του 2014 στο τουρνουά "Nick Galis Cup" με αντίπαλο την τουρκική Μπάνβιτ. Τη σεζόν 2014-15, πραγματοποίησε το επίσημο ντεμπούτο του στο Πρωτάθλημα της Α1, σε μια αναμέτρηση με τον Ολυμπιακό για τα πλέι οφ (στις 6 Ιουνίου του 2015), με τον Φλιώνη να πετυχαίνει τους δυο πρώτους του πόντους με τα κιτρινόμαυρα.

Τον Ιούνιο του 2015, υπέγραψε το πρώτο του επαγγελματικό συμβόλαιο με την ομάδα του Άρη, διάρκειας τριών ετών. Το 2018 ανανέωσε το συμβόλαιό του για δυο ακόμα χρόνια. Τη σεζόν 2019-20, είχε 4.1 πόντους, 2.2 ριμπάουντ και 2.1 ασίστ, σε 19 αγώνες. Στις 21 Σεπτεμβρίου 2020, ανανέωσε με τον Άρη για την αγωνιστική περίοδο 2020-2021. Στις 6 Μαρτίου 2021, πραγματοποίησε την 123η εμφάνιση του έγινε ο 9ος πασέρ (182 ασίστ) και ο 6ος στα κλεψίματα (106) στην ιστορία του Άρη στο επαγγελματικό Πρωτάθλημα Ελλάδας.  Την σεζόν 2020-21, μέτρησε στο Πρωτάθλημα 5.4 πόντους, 2.7 ριμπάουντ, 2.7 ασίστ, 1.3 κλεψίματα και 1.2 λάθη σε 21:39 λεπτά συμμετοχής.

Τον Ιούλιο του 2021, συμφώνησε με την ομάδα της Α.Ε.Κ για συμβόλαιο μέχρι το 2023. Στις 18 Μαρτίου 2022, ανακοινώθηκε η επέκταση του συμβολαίου του με την ομάδα μέχρι το καλοκαίρι του 2025. Στις 10 Ιουλίου 2025, έφτασε με την Α.Ε.Κ σε οριστική συμφωνία για συμβόλαιο τριετίας.

Εθνική Ελλάδος

Είναι διεθνής με την Εθνική Ελλάδος Παίδων και με την Εθνική Ελλάδος Εφήβων. Ο Φλιώνης ήταν βασικό μέλος στην Εθνική Ελλάδος Παίδων με την οποία έπαιξε το 2013 στο Ευρωμπάσκετ Παίδων και κατέκτησε το χάλκινο μετάλλιο.

Το 2014 στελέχωσε την Εθνική Ελλάδος U17, και συμμετείχε στο Παγκόσμιο Πρωτάθλημα στο Ικόνιο.

Υπήρξε επίσης βασικό μέλος στην Εθνική Ελλάδος Εφήβων με την οποία έπαιξε το καλοκαίρι του 2015 στο Ευρωπαϊκό Πρωτάθλημα Εφήβων (U-18) που διεξήχθη στον Βόλο και κατέκτησε το χρυσό μετάλλιο. Στο Ευρωμπάσκετ του 2017 αγωνίστηκε με την εθνική νέων ανδρών και κατέκτησε το χρυσό μετάλλιο.Greek U18 basketball team wins Euro championship

Τον Νοέμβριο του 2020, κλήθηκε για πρώτη φορά στην Εθνική ανδρών ώστε να συμμετάσχει στα προκριματικά του Ευρωμπάσκετ 2022. Με το εθνόσημο στους άνδρες έχει 3 αγώνες με 6 πόντους.

Διακρίσεις

 Άρης 
 Πρωτάθλημα Ελλάδας καλαθοσφαίρισης παίδων: 2011

 Πρωτάθλημα Θεσσαλονίκης Καλαθοσφαίρισης Παίδων: 2011
 Πρωτάθλημα Θεσσαλονίκης Καλαθοσφαίρισης Εφήβων: 2014
 3η θέση στο Πρωτάθλημα Ελλάδας καλαθοσφαίρισης εφήβων: 2014

 Εθνική Παίδων 
 Χάλκινο μετάλλιο στο Ευρωμπάσκετ Παίδων 2013

 Εθνική Ελλάδος Εφήβων 
 Χρυσό μετάλλιο στο Ευρωμπάσκετ Εφήβων 2015
 Χρυσό μετάλλιο στο Ευρωμπάσκετ νέων ανδρών 2017

 Ατομικά 

 MVP του Ελληνικού All Star Game νέων: (2019)
 3x Ελληνικό All Star Game νέων: (2018, 2019, 2020)
 Νικητής στο διαγωνισμό τριπόντων στην κατηγορία All-Star Game Νέων: (2019)

Παραπομπές

 Εξωτερικοί σύνδεσμοι 


  Βιογραφικό του παίκτη από την ιστοσελίδα eurobasket.com
 στην επίσημη ιστοσελίδα του συλλόγου
 στατιστικά παγκοσμίου πρωταθλήματος 2014 
 στατιστικά πανευρωπαϊκού εφήβων 2015

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ΑΕΚ